CELEX: 31986D0624
Language: el
Date: 1986-12-10 00:00:00
Title: 86/624/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προγράμματος που αφορά την παραλαβή και αποθεματοποίηση σιτηρών, κράμβης και οσπριοειδών, που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31986D0624

86/624/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προγράμματος που αφορά την παραλαβή και αποθεματοποίηση σιτηρών, κράμβης και οσπριοειδών, που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 361 της 20/12/1986 σ. 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1986  για την έγκριση προγράμματος που αφορά την παραλαβή και αποθεματοποίηση σιτηρών, κράμβης και οσπριοειδών, που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (86/624/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,  Εκτιμώντας:  ότι, στις 24 Φεβρουαρίου 1986, η κυβέρνηση της Ομοσπονδιακής Δημοκρατίας της Γερμανίας υπέβαλε πρόγραμμα που αφορά την παραλαβή και αποθεματοποίηση των σιτηρών, κράμβης και οσπριοειδών για το κρατίδιο της Βαυαρίας·  ότι το πρόγραμμα αυτό έχει στόχο την επέκταση, προσαρμογή και εκσυγχρονισμό των εγκαταστάσεων αποθεματοποίησης και παραλαβής, συμπεριλαμβανομένων των συναφών εξοπλισμών που είναι αναγκαίοι για την εμπορία των σιτηρών, της κράμβης και των οσπριοειδών, ώστε να εξασφαλιστεί η σωστή διατήρηση, η γρήγορη συγκρότηση ομογενών παρτίδων, να αξιολογηθούν τα προϊόντα που αναφέρονται και να ενισχυθεί η ανταγωνιστικότητα του τομέα· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι οι αρχές της σωστής δημοσιονομικής διαχείρισης δεν επιτρέπουν την ενθάρρυνση επενδύσεων που χρησιμοποιούνται στην παρέμβαση·  ότι η προσθήκη αυτή στο πρόγραμμα περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 αποδεικνύει δε ότι οι στόχοι του άρθρου 1 του εν λόγω κανονισμού είναι δυνατόν να επιτευχθούν στον τομέα της παραλαβής και αποθεματοποίησης των σιτηρών, της κράμβης και των οσπριοειδών στην Βαυαρία· ότι η περίοδος που καθορίζεται για την εφαρμογή του προγράμματος αυτού δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα που αφορά τον τομέα της παραλαβής και αποθεματοποίησης των σιτηρών, κράμβης και οσπριοειδών στη Βαυαρία, σύμφωνα με τον κανονισμό (ΕΟΚ) αριθ. 355/77, εκτός από τις εγκαταστάσεις που χρησιμοποιούνται για σκοπούς παρέμβασης.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 10 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 194 της 17. 7. 1986, σ. 4.